લગ્ન ન બીજા જ વર્ષે અમારા ઘરે પારણું બંધાયુ અને ઓમ નું આગમન થયું…ઓમ માં વ્યસ્ત રહેતી પૂજાને સુજલ ક્યારે એનાથી દૂર થઈ ગયો એની ખબર જ ન રહી…અને એક દિવસ સુજલ એની જ સાથે નોકરી કરતી કોઈ છોકરી સાથે હમેશ માટે અમને છોડી ને ચાલ્યો ગયો…2 વર્ષના ઓમ અને જુવાનજોધ વહુ ને આમ મારો દીકરો છોડી ને ચાલ્યો ગયો એના કારણે હું પૂજાની અપરાધી હતી…મારા સંસ્કારો માં જ ક્યાંક ખોટ રહી ગઈ હશે એટલે જ સુજલ આવું પગલું ભર્યું.